6. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΕΘΝΙΚΗΣ ΑΜΥΝΑΣ ΚΑΙ ΔΗΜΟΣΙΑΣ ΤΑΞΗΣ Αριθ. 6000/2/12δ της 9/25 Απρ. 1991 (ΦΕΚ Β΄ 256) Προϋποθέσεις κατάταξης στην Ελληνική Αστυνομία και το Πυροσβεστικό Σώμα των απολυομένων οπλιτών με πενταετή υποχρέωση. Έχοντας υπόψη: α)Τις διατάξεις του άρθρ. 11 παρ. 3 του Νόμ. 1513/1985 «Οπλίτες του στρατού ξηράς με πενταετή υποχρέωση και άλλες διατάξεις» (Α΄/12),όπως τροποποιήθηκε με το άρθρ.14 του Νόμ. 1940/91 (Α΄/40), και το άρθρ. 13 του Νόμ.1848/89 (Α΄/112). β)Την αριθ. Υ. 1019/20.4.1990 απόφαση του Πρωθυπουργού «καθορισμός αρμοδιοτήτων του Αναπληρωτή Υπουργού Εθνικής Άμυνας Αλέξανδρου Παπαδόγγονα» (ΦΕΚ 286/Β΄), αποφασίζουμε: Κατάταξη στην Ελληνική Αστυνομία Άρθρ.1.-(Παρατίθεται στον Τόμ. 4 σελ. 24, 91033). Κατάταξη στο Πυροσβεστικό Σώμα Άρθρ.2.-1.Οπλίτες πενταετούς υποχρέωσης, που απολύονται από τις Ένοπλες Δυνάμεις, μπορούν να καταταγούν στο Πυροσβεστικό Σώμα, εφόσον έχουν τα προσόντα που ορίζονται στο άρθρ. 2 παρ. 1 του Π.Δ. 365/1990 (Α΄/144), πλην του ανωτάτου ορίου ηλικίας, το οποίο, ειδικά γι’ αυτούς, ορίζεται αυξημένο κατά τρία χρόνια σε κάθε περίπτωση. Ποσοστό 4% του αριθμού που κατατάσσεται κάθε φορά στο Πυροσβεστικό Σώμα, καλύπτεται από υποψήφιους της κατηγορίας αυτής. Ο αριθμός που αντιστοιχεί στο ποσοστό αυτό κατανέμεται στις προβλεπόμενες από την παρ. 2 του άρθρ. 2 του προαναφερόμενου Π.Δ/τος κατηγορίες, σύμφωνα με το ποσοστό κάθε κατηγορίας. Τυχόν κλασματικά υπόλοιπα, που προκύπτουν κατά την ανωτέρω κατανομή, αν είναι ίσα ή μεγαλύτερα του ημίσεος της μονάδας, λογίζονται ως ακεραία μονάδα, διαφορετικά δεν λαμβάνονται υπόψη. Η παρ. 3 του ίδιου άρθρου εφαρμόζεται και για τους υποψήφιους της κατηγορίας αυτής. 2.Όσον αφορά την προκήρυξη κατάταξης, τα δικαιολογητικά των υποψηφίων και τη διαδικασία εξέτασης, καταρτισμού πινάκων, κατάταξης και ορκωμοσίας, εφαρμόζονται και για την κατηγορία αυτή των υποψηφίων οι διατάξεις που ισχύουν κάθε φορά για τους υποψήφιους των λοιπών κατηγοριών. (Αντί για τη σελ. 270,839) Σελ. 270,839 (α) Τεύχος 1174-Σελ. 39 226 3.Εάν οι υποψήφιοι της παραπάνω κατηγορίας, που διαλαμβάνονται στον πίνακα επιτυχόντων, δεν καλύπτουν το προαναφερόμενο ποσοστό (4%), ο αριθμός που υπολείπεται συμπληρώνεται από υποψήφιους των λοιπών κατηγοριών. Άρθρ.3.-Η ιδιότητα του οπλίτη πενταετούς υποχρέωσης προκύπτει από το Πιστοποιητικό Στρατολογικού Γραφείου, τύπου Α΄, που υποβάλλουν οι υποψήφιοι σύμφωνα με τις ισχύουσες διατάξεις. 